**กระบวนการสรรหาผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ**

**แบบ คสก. ๒**

**ที่มีความรู้ความเชี่ยวชาญที่ว่างลง 1๑ ตำแหน่ง**

**มหาวิทยาลัยเทคโนโลยีราชมงคลกรุงเทพ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

กระบวนการสรรหาผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิที่มีความรู้ความเชี่ยวชาญที่ว่างลง 1๑ ตำแหน่ง ตามข้อบังคับมหาวิทยาลัยเทคโนโลยีราชมงคลกรุงเทพ ว่าด้วยหลักเกณฑ์และวิธีการได้มาซึ่งกรรมการสภามหาวิทยาลัยผู้ทรงคุณวุฒิ พ.ศ.๒๕๕๖ มีดังนี้

1. **การได้มาซึ่งผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ จำนวน ๑๑ ตำแหน่ง กระทำได้ดังนี้**

๑.๑ โดยคำแนะนำของนายกสภามหาวิทยาลัย และกรรมการสภามหาวิทยาลัยตามมาตรา ๑๕ (๒) (๓) และ (๔) ของพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘

**๒. ขั้นตอนการสรรหา**

๒.๑ คณะกรรมการสรรหารวบรวมรายชื่อผู้ที่ได้รับการเสนอชื่อเป็นผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ ที่มีคุณสมบัติครบถ้วน และประกาศให้ทราบโดยทั่วกัน

๒.๒ คณะกรรมการสรรหาพิจารณาผู้ได้รับการเสนอชื่อเป็นผู้ที่มีความเหมาะสมในการดำรงตำแหน่งกรรมการสภามหาวิทยาลัยผู้ทรงคุณวุฒิ แต่ละด้านตามหลักเกณฑ์ในประกาศคณะกรรมการสรรหากรรมการสภามหาวิทยาลัยผู้ทรงคุณวุฒิ มหาวิทยาลัยเทคโนโลยีราชมงคลกรุงเทพ เรื่อง กระบวนการสรรหาผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ ที่มีความรู้ความเชี่ยวชาญ แทนตำแหน่งที่ว่างลง 11 ตำแหน่ง

**๓. ขั้นตอนการพิจารณาแต่งตั้ง**

๓.๑ คณะกรรมการสรรหากรรมการสภามหาวิทยาลัยผู้ทรงคุณวุฒิ จัดทำบัญชีรายชื่อเรียงลำดับตามตัวอักษร พร้อมประวัติผลงาน ความเหมาะสมอื่น ๆ ของผู้ได้รับการคัดเลือกเป็นผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิที่มีความรู้ความเชี่ยวชาญในด้านนั้น ๆ เพื่อเสนอต่อสภามหาวิทยาลัยให้ความเห็นชอบ

๓.๒ ให้สภามหาวิทยาลัยพิจารณาเสนอชื่อบุคคลผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิที่มีความรู้ความเชี่ยวชาญด้านนั้น ๆ เพื่อทรงพระกรุณาโปรดเกล้าฯ แต่งตั้ง ตามข้อ ๙ แห่งข้อบังคับมหาวิทยาลัยเทคโนโลยีราชมงคลกรุงเทพ ว่าด้วยหลักเกณฑ์และวิธีการได้มาซึ่งกรรมการสภามหาวิทยาลัยผู้ทรงคุณวุฒิ พ.ศ.๒๕๕๖